PROJEKTS uz 11.10.2023.

vēlamais datums izskatīšanai: Attīstības komitejā 11.10.2023.

domē: 26.10.2023.

sagatavotājs: Indra Murziņa

ziņotājs: Indra Murziņa

 PROTOKOLLĒMUMS

**Par Ādažu novada domes 16.11.2004. saistošo noteikumu Nr.38 “Par nekustamo īpašumu “Ūbeles”, “Pētersoni” un “Krastupes” sadalīšanu apbūves gabalos un apbūves noteikumiem” atzīšanu par spēku zaudējušiem daļā – zemes vienībās Podnieku ielā 35, Podnieku ielā 41 un Podnieku ielā 43, Ādažos**

Ādažu novada pašvaldības dome (turpmāk – Dome) izskatīja *Vārds Uzvārds* (*adrese, e-pasts*), *Vārds Uzvārds* (*adrese, e-pasts*) un *Vārds Uzvārds* (*adrese, e-pasts*) 19.06.2023. iesniegumu (reģistrēts 20.06.2023. ar Nr.ĀNP/1-11-1/23/3284) ar lūgumu atcelt detālplānojumu nekustamajiem īpašumiem "Ūbeles", "Pētersoni" un "Krastupes" nekustamo īpašumu “Podnieki” (kadastra Nr.8044 011 0018), “Zemdegas” (kadastra Nr.8044 011 0045) un “Sliedes” (kadastra Nr.8044 011 0047) robežās.

Izvērtējot iesniegumu un ar to saistītos apstākļus, konstatēts:

1) detālplānojums nekustamajiem īpašumiem "Ūbeles", "Pētersoni" un "Krastupes", apstiprināts ar Ādažu novada domes 16.11.2004. lēmumu Nr.104 “Par saistošo noteikumu Nr.38 “Par nekustamo īpašumu “Ūbeles”, “Pētersoni” un “Krastupes” sadalīšanu apbūves gabalos un apbūves noteikumiem” apstiprināšanu” un Ādažu novada domes 16.11.2004. saistošajiem noteikumiem Nr.38 “Par nekustamo īpašumu “Ūbeles”, “Pētersoni” un “Krastupes” sadalīšanu apbūves gabalos un apbūves noteikumiem” (turpmāk – Detālplānojums);

3) nekustamais īpašums “Podnieki” (kadastra Nr.8044 011 0018) sastāv no zemes vienības Podnieku iela 43, Ādaži, Ādažu nov. ar kadastra apzīmējumu 80440110018 un būves ar kadastra apzīmējumu 80440110018001 (dzīvojamās mājas) un īpašuma tiesības uz to ir nostiprinātas Ādažu pagasta zemesgrāmatas nodalījumā Nr.100000530177 Gunitai Rogai;

4) nekustamais īpašums “Zemdegas” (kadastra Nr.8044 011 0045) sastāv no zemes vienības Podnieku iela 41, Ādaži, Ādažu nov. ar kadastra apzīmējumu 80440110045 un būvēm ar kadastra apzīmējumiem 80440110018003 (klēts) un 80440110018004 (kūts) un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 100000130109 Airai Elksnei;

5) nekustamais īpašums “Sliedes” (kadastra Nr. 8044 011 0047) sastāv no zemes vienības Podnieku iela 35, Ādaži, Ādažu nov., ar kadastra apzīmējumu 80440110047 un būves ar kadastra apzīmējumu 80440110018002 (dzīvojamās mājas) un īpašuma tiesības uz to ir nostiprinātas Ādažu pagasta zemesgrāmatas nodalījumā Nr. 1387 Inesei Rovei;

8) Detālplānojuma atcelšana daļā (zemes vienībās ar kadastra apzīmējumiem 80440110018, 80440110045 un 80440110047) neradīs sabiedrības, tai skaitā, pārējo nekustamo īpašumu īpašnieku Detālplānojuma teritorijā, un Ādažu novada pašvaldības interešu aizskārumu;

9) Zemes vienību ar kadastra apzīmējumiem 80440110018, 80440110045 un 80440110047, turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam;

9) Saistošo noteikumu “Par Ādažu novada domes 16.11.2004. saistošo noteikumu Nr.38 “Par nekustamo īpašumu “Ūbeles”, “Pētersoni” un “Krastupes” sadalīšanu apbūves gabalos un apbūves noteikumiem” atzīšanu par spēku zaudējušiem daļā – zemes vienībās Podnieku ielā 35, Podnieku ielā 41 un Podnieku ielā 43, Ādažos” projekts publicēts \_\_.\_\_\_.2023. pašvaldības tīmekļvietnē [www.adazunovads.lv](http://www.adazunovads.lv),

Pamatojoties uz:

1. Pašvaldību likuma 4.panta pirmās daļas 15. punktu un 10.panta pirmās daļas 1.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otro daļu, kas noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Pašvaldību likuma 46.panta ceturto daļu, kas noteic, ka 46.pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes;
4. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
5. Teritorijas attīstības plānošanas likuma 29.pantu, kas cita starpā noteic, ka detālplānojums ir spēkā līdz to atceļ vai atzīst par spēku zaudējušu;
6. Teritorijas attīstības plānošanas likuma Pārejas noteikumu 10.pantu, kas noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kas noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**,**

kā arī ņemot vērā, ka jautājums tika izskatīts un atbalstīts Attīstības komitejā 11.10.2023., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr.\_\_\_ “Par Ādažu novada domes 16.11.2004. saistošo noteikumu Nr.38 “Par nekustamo īpašumu “Ūbeles”, “Pētersoni” un “Krastupes” sadalīšanu apbūves gabalos un apbūves noteikumiem” atzīšanu par spēku zaudējušiem daļā – zemes vienībās Podnieku ielā 35, Podnieku ielā 41 un Podnieku ielā 43, Ādažos” (pielikumā).
2. Uzdot Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildes kontroli atbild pašvaldības izpilddirektora vietnieks.

Pielikumā:

1. Saistošo noteikumu projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN@

Iesn.:@

I.Murziņa, 20203786